text: বাঁশখালীতে বসতভিটার বিরোধে মা-ছেলেকে কিরিচ দিয়ে কোপালেন প্রতিপক্ষ, গ্রেপ্তার ১ - Ekushey Media bangla newspaper
  Home সারা দেশ bangladesh বাঁশখালীতে বসতভিটার বিরোধে মা-ছেলেকে কিরিচ দিয়ে কোপালেন প্রতিপক্ষ, গ্রেপ্তার ১
  বাঁশখালীতে বসতভিটার বিরোধে মা-ছেলেকে কিরিচ দিয়ে কোপালেন প্রতিপক্ষ, গ্রেপ্তার ১
  একুশে মিডিয়া November 23, 2020 সারা দেশ bangladesh,
  একুশে মিডিয়া, বাঁশখালী প্রতিনিধি:
  বাঁশখালীর শেখেরখীল ইউনিয়নের শেখেরখীল গ্রামের টেকপাড়ায় জায়গার বিরোধে প্রতিপক্ষরা কিরিচ দিয়ে কোপালেন প্রতিবেশি এক পরিবারের মা মোস্তাফা খাতুন (৬৫) এবং ছেলে আমান উল্লাহ (৪২) নামের দুইজনকে। কিরিচের কোপে মাথায় গুরুতর আহত আমান উল্লাহকে চট্টগ্রাম মেডিকেল কলেজ হাসপাতালে ভর্তি করা হয়েছে। গত শনিবার দুপুরে এ ঘটনা সংঘটিত হলে মোস্তাফার বড় ছেলে মোঃ শহীদুল্লাহ বাদি হয়ে ৫ জনকে আসামী করে থানায় মামলা দায়ের করেছেন। মামলার তদন্ত কর্মকর্তা এস আই লিটন চাকমা গতকাল সোমবার (২৩ নভেম্বর) অভিযান চালিয়ে মামলার প্রধান আসামী মোঃ হাছানকে গ্রেপ্তার করেছে।
  মামলার বাদি মো. শহীদুল্লাহ বলেন, ' বসতভিটার বিরোধ নিয়ে প্রতিপক্ষ মো. হাছান, মো. ফোরকান, মো. নেছার, আহমদ ছগির, মো. মোস্তফা আলী গত শনিবার দুপুরে অর্তকিত কিরিচ নিয়ে আমার মা ও ছোট ভাই আমান উল্লাহ'র ওপর হামলা চালায়। পরিকল্পিত এই হামলায় হত্যার উদ্দেশ্যে আমার মা ও ভাইকে কিরিচ দিয়ে কুপিয়েছে। আমার ভাইয়ের মাথায় কিরিচের গুরুতর কোপের কারণে এখন মৃত্যুর মুখোমুখি। আমি বাদি হয়ে মামলা করার পর ১ নং আসামী গ্রেপ্তার হলেও পলাতক অন্য আসামীরা নানাভাবে হুমকি দিচ্ছে। প্রশাসনের নিকট জোর দাবি জানায় অস্ত্রধারী সন্ত্রাসীদের দৃষ্টান্তমূলক শাস্তির ব্যবস্থা করার।'
  মামলার তদন্ত কর্মকর্তা এস আই লিটন চাকমা বলেন,' প্রধান আসামীকে গ্রেপ্তার করেছি। অন্যদের গ্রেপ্তারেও অভিযান অব্যাহত আছে।